cinema: Ο Ρομάν Πολάνσκι νικητής των κινηματογραφικών βραβείων Σεζάρ
Ο Ρομάν Πολάνσκι νικητής των κινηματογραφικών βραβείων Σεζάρ
Ο Ρομάν Πολάνσκι παραλαμβάνει το βραβείο καλύτερης σκηνοθεσίας για τον «Αόρατο Συγγραφέα» Η ταινία του Ρομάν Πολάνσκι Αόρατος Συγγραφέας αναδείχθηκε η νικήτρια των φετινών κινηματογραφικών βραβείων Σεζάρ. Ο Ρ.Πολάνσκι αναδείχθηκε, μάλιστα, καλύτερος σκηνοθέτης.
Ο Αόρατος Συγγραφέας κέρδισε -εκτός από το βραβείο σκηνοθεσίας- άλλα τρία: εκείνα του σεναρίου, της μουσικής και του μοντάζ. Ωστόσο, δεν κατάφερε να αποσπάσει το βραβείο καλύτερης ταινίας, διάκριση που κατέκτησε το θρησκευτικό δράμα Ενώπιον Θεών και Ανθρώπων. Το φιλμ είχε, μάλιστα, συγκεντρώσει τις περισσότερες υποψηφιότητες (11 τον αριθμό). Εκτός από το βραβείο καλύτερης ταινίας απέσπασε εκείνο του Β' ανδρικού ρόλου (για τον Μάικλ Λονσντέιλ) και ένα για τη φωτογραφία.
Καλύτερος άνδρας ηθοποιός αναδείχθηκε ο Έρικ Ελμονσίνο για την ερμηνεία του ως Σερζ Γκενσμπούργκ, ενώ η Σάρα Φόρεστιερ κέρδισε βραβείο καλύτερης γυναικείας ερμηνείας για την ταινία The Names of Love.
Τιμητικό Σεζάρ δόθηκε στον Αμερικανό σκηνοθέτη Κουέντιν Ταραντίνο.
Βραβεία Σεζάρ,